ข้อบัญญัติองค์การบริหารส่วนตำบลดงเมืองแอมข้อบัญญัติองค์การบริหารส่วนตำบลดงเมืองแอมเรื่องการบริหารกิจการประปาหมู่บ้านพ.ศ. ๒๕๕๘[๑] โดยที่เป็นการสมควรตราข้อบัญญัติองค์การบริหารส่วนตำบลดงเมืองแอมว่าด้วยการบริหารกิจการประปาหมู่บ้านอาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่๕) พ.ศ. ๒๕๔๖ ประกอบกับระเบียบกระทรวงมหาดไทย ว่าด้วยการบริหารกิจการและบำรุงรักษาระบบประปาหมู่บ้าน พ.ศ. ๒๕๔๘องค์การบริหารส่วนตำบลดงเมืองแอม โดยได้รับความเห็นชอบจากสภาองค์การบริหารส่วนตำบลดงเมืองแอมและนายอำเภอเขาสวนกวางจึงตราข้อบัญญัติขึ้นไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลดงเมืองแอม เรื่อง การบริหารกิจการประปาหมู่บ้านพ.ศ. ๒๕๕๘ข้อ ๒ ข้อบัญญัตินี้ให้ใช้บังคับภายในเขตองค์การบริหารส่วนตำบลดงเมืองแอมนับตั้งแต่วันถัดจากวันประกาศโดยเปิดเผย ณที่ทำการองค์การบริหารส่วนตำบลดงเมืองแอมบรรดาข้อบัญญัติ หลักเกณฑ์ ประกาศ หรือคำสั่งใด ๆซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๓ ให้นายกองค์การบริหารส่วนตำบลดงเมืองแอมรักษาการให้เป็นไปตามข้อบัญญัตินี้และให้มีอำนาจตีความ วินิจฉัยปัญหาที่เกิดจากการบริหารกิจการประปาให้นายกองค์การบริหารส่วนตำบลดงเมืองแอมมีอำนาจออกประกาศ ข้อกำหนดหลักเกณฑ์และวิธีปฏิบัติเพื่อดำเนินการให้เป็นไปตามข้อบัญญัตินี้กิจการประปาหมู่บ้านใดไม่อาจบริหารกิจการประปาต่อไปได้หรือการบริหารกิจการประปาก่อให้เกิดความเสียหายจนประชาชนไม่สามารถใช้น้ำได้หรือมติที่ประชุมใหญ่ของผู้ใช้น้ำมีความประสงค์จะส่งมอบการบริหารกิจการประปาหมู่บ้านให้องค์การบริหารส่วนตำบลดงเมืองแอมจัดการให้นายกองค์การบริหารส่วนตำบลดงเมืองแอมเป็นผู้วินิจฉัยว่าจะดำเนินการวิธีการใดและต้องได้รับความเห็นชอบจากสภาองค์การบริหารส่วนตำบลดงเมืองแอมด้วยหมวด ๑บททั่วไป ข้อ ๔ ในข้อบัญญัตินี้ระบบประปาหมู่บ้าน หมายความว่าระบบประปาซึ่งเป็นทรัพย์สินขององค์การบริหารส่วนตำบลดงเมืองแอม โดยมอบให้คณะกรรมการบริหารจัดการพร้อมทั้งบำรุงรักษาแต่ไม่หมายความรวมถึงระบบประปาที่อยู่ในความรับผิดชอบของการประปาส่วนภูมิภาคการประปานครหลวงหรือกิจการประปาระบบหลักที่องค์การบริหารส่วนตำบลดงเมืองแอมจัดตั้งขึ้นเพื่อให้บริการประชาชนและอยู่ภายใต้การบริหารจัดการขององค์การบริหารส่วนตำบลดงเมืองแอมหมู่บ้าน หมายความว่า หมู่บ้านหรือชุมชนที่ตั้งอยู่ในเขตองค์การบริหารส่วนตำบลดงเมืองแอมตามหลักเกณฑ์การแบ่งเขตการปกครองของกระทรวงมหาดไทยแหล่งน้ำดิบ หมายความว่าแหล่งน้ำใต้ดิน หรือแหล่งน้ำผิวดิน ที่ใช้สำหรับผลิตประปาหมู่บ้านสมาชิกผู้ใช้น้ำ หมายความว่าผู้ที่ยื่นความประสงค์จะใช้น้ำประปาหมู่บ้านโดยต้องยื่นความประสงค์ขอต่อคณะกรรมการประปาหมู่บ้านและรวมถึงผู้ที่ใช้น้ำประปาหมู่บ้านก่อนข้อบัญญัตินี้มีผลบังคับใช้คณะกรรมการ หมายความว่าคณะกรรมการบริหารกิจการและบำรุงรักษาระบบประปาหมู่บ้านที่ได้รับการเลือกตั้งจากสมาชิกผู้ใช้น้ำให้ทำหน้าที่บริหารกิจการและบำรุงรักษาระบบประปาหมู่บ้านประธานกรรมการ หมายความว่าประธานกรรมการบริหารกิจการและบำรุงรักษาระบบประปาหมู่บ้านผู้บริหารท้องถิ่น หมายความว่านายกองค์การบริหารส่วนตำบลดงเมืองแอม หรือผู้รักษาราชการแทนเจ้าหน้าที่ประปา หมายความว่าบุคคลซึ่งคณะกรรมการคัดเลือกและให้นายกองค์การบริหารส่วนตำบลดงเมืองแอมแต่งตั้งมีหน้าที่รับผิดชอบดูแลรักษาระบบประปาหมู่บ้านให้สามารถจ่ายน้ำประปาได้จัดเก็บค่าน้ำประปา จัดทำบัญชี และอื่น ๆ ตามที่ได้รับมอบหมายโดยได้รับค่าจ้างตามที่กำหนดไว้ท้ายข้อบัญญัตินี้เจ้าหน้าที่จัดเก็บค่าน้ำประปาหมายความว่าบุคคลซึ่งคณะกรรมการคัดเลือกและให้นายกองค์การบริหารส่วนตำบลดงเมืองแอมแต่งตั้งมีหน้าที่รับผิดชอบ จัดเก็บค่าน้ำประปา จัดทำบัญชี และอื่น ๆ ตามที่ได้รับมอบหมายโดยได้รับค่าจ้างตามที่กำหนดไว้ท้ายข้อบัญญัตินี้หมวด ๒คณะกรรมการบริหารกิจการและบำรุงรักษาระบบประปาหมู่บ้าน ข้อ ๕ ให้มีคณะกรรมการบริหารกิจการและบำรุงรักษาระบบประปาหมู่บ้านโดยเลือกตั้งจากสมาชิกผู้ใช้น้ำประปาหมู่บ้านแห่งนั้น ๆโดยมีจำนวนตามที่สมาชิกผู้ใช้น้ำส่วนใหญ่กำหนด ทั้งนี้ ต้องไม่น้อยกว่าเจ็ดคนให้องค์การบริหารส่วนตำบลดงเมืองแอมเป็นผู้ดำเนินการให้มีการเลือกตั้งคณะกรรมการตามวรรคหนึ่งให้กรรมการคัดเลือกกันเองให้มีประธานกรรมการหนึ่งคนรองประธานกรรมการหนึ่งคนเหรัญญิกหนึ่งคน และเลขานุการหนึ่งคน โดยให้ประธานกรรมการเป็นผู้แทนของคณะกรรมการข้อ ๖ ให้คณะกรรมการบริหารกิจการและบำรุงรักษาระบบประปาหมู่บ้านมีอำนาจหน้าที่เกี่ยวกับการดำเนินการกิจการประปาหมู่บ้านดังนี้(๑) วางระเบียบใช้บังคับในการบริหารกิจการประปาหมู่บ้านโดยระเบียบดังกล่าวจะมีผลบังคับก็ต่อเมื่อได้รับความเห็นชอบจากองค์การบริหารส่วนตำบลดงเมืองแอม(๒)บริหารกิจการประปาหมู่บ้านให้เป็นไปตามระเบียบข้อบังคับ ให้เกิดความก้าวหน้าและบริการประชาชนได้อย่างทั่วถึงและเพียงพอ(๓)พิจารณาอนุญาตหรืองดจ่ายน้ำแก่สมาชิกโดยคำนึงถึงประโยชน์ของกิจการประปาหมู่บ้านเป็นหลักแต่การงดจ่ายน้ำให้แก่สมาชิกต้องได้รับความเห็นชอบจากองค์การบริหารส่วนตำบลดงเมืองแอม(๔)จัดทำรายงานผลการดำเนินงานให้องค์การบริหารส่วนตำบลดงเมืองแอมทราบและรายงานผลการดำเนินงานให้สมาชิกผู้ใช้น้ำทราบปีละไม่น้อยกว่า๒ ครั้ง(๕) ควบคุม ดูแล การทำงานของเจ้าหน้าที่ของกิจการประปาหมู่บ้าน(๖)จัดทำโครงการขอรับการสนับสนุนงบประมาณจากองค์การบริหารส่วนตำบลดงเมืองแอมในกรณีที่รายได้ของกิจการประปาหมู่บ้านไม่เพียงพอต่อการดำเนินงานคณะกรรมการอาจแต่งตั้งที่ปรึกษาเพื่อให้คำแนะนำปรึกษาในการบริหารกิจการประปาหมู่บ้านก็ได้ข้อ ๗ บุคคลที่จะได้รับการเลือกตั้งจากสมาชิกผู้ใช้น้ำประปาให้เป็นกรรมการต้องมีคุณสมบัติดังต่อไปนี้(๑) มีสัญชาติไทยและมีอายุไม่ต่ำกว่ายี่สิบปีบริบูรณ์(๒)มีภูมิลำเนาหรือถิ่นที่อยู่เป็นประจำและมีชื่ออยู่ในทะเบียนบ้านในหมู่บ้านหรือชุมชนนั้นๆ ติดต่อกันมาแล้วไม่น้อยกว่าหนึ่งร้อยแปดสิบวันและเป็นสมาชิกผู้ใช้น้ำของกิจการประปาหมู่บ้านที่ตนจะดำรงตำแหน่งกรรมการ(๓) เป็นบุคคลที่ประกอบอาชีพสุจริตไม่ประพฤติตนเป็นภัยต่อสังคมข้อ ๘ บุคคลที่มีลักษณะดังต่อไปนี้เป็นบุคคลต้องห้ามมิให้มีสิทธิได้รับการเลือกตั้งจากสมาชิกผู้ใช้น้ำประปาให้เป็นกรรมการคือ(๑) เป็นภิกษุ สามเณร นักพรต หรือนักบวช(๒) หูหนวกและเป็นใบ้ซึ่งไม่สามารถอ่านและเขียนหนังสือได้(๓) ติดยาเสพติดให้โทษ(๔) เคยถูกไล่ออก ปลดออก หรือให้ออกจากราชการ หน่วยงานของรัฐหรือรัฐวิสาหกิจเพราะทุจริตต่อหน้าที่หรือถือว่ากระทำการทุจริตและประพฤติมิชอบในวงราชการข้อ ๙ กรรมการมีวาระอยู่ในตำแหน่งคราวละสองปีนับแต่วันเลือกตั้งแต่จะดำรงตำแหน่งติดต่อกันเกินสองวาระไม่ได้ข้อ ๑๐ กรรมการพ้นจากตำแหน่งเมื่อ(๑) ถึงคราวออกตามวาระ(๒) ตาย(๓) ลาออกโดยยื่นหนังสือลาออกต่อประธานกรรมการ กรณีที่ยังไม่มีประธานกรรมการหรือประธานกรรมการขอลาออกให้ยื่นหนังสือลาออกต่อนายกองค์การบริหารส่วนตำบลดงเมืองแอม(๔) ไปเสียจากหมู่บ้านหรือชุมชนนั้น(๕) ปรากฏภายหลังว่าขาดคุณสมบัติตามข้อ ๗ หรือมีลักษณะต้องห้ามตามข้อ๘(๖) ต้องโทษจำคุกฐานกระทำความผิดในคดีอาญา ยกเว้นการกระทำความผิดลหุโทษหรือกระทำความผิดโดยประมาท(๗)กรณีที่กรรมการว่างลงเกินกว่ากึ่งหนึ่งให้กรรมการที่เหลือพ้นจากตำแหน่งข้อ ๑๑ กรณีกรรมการว่างลงเพราะเหตุอื่นใดนอกจากครบวาระหรือน้อยกว่ากึ่งหนึ่งให้มีการเลือกตั้งกรรมการแทนตำแหน่งที่ว่างภายในสิบห้าวันนับแต่วันที่ตำแหน่งว่างลงและให้ผู้ซึ่งได้รับเลือกแทนนั้นอยู่ในตำแหน่งได้เพียงเท่าวาระที่เหลืออยู่ของผู้ซึ่งตนแทนเว้นแต่กรณีตำแหน่งที่ว่างลงมีวาระที่เหลือไม่ถึงหนึ่งร้อยแปดสิบวันจะไม่จัดให้มีการเลือกตั้งแทนตำแหน่งกรรมการที่ว่างก็ได้ข้อ ๑๒ ในการประชุมคณะกรรมการต้องมีกรรมการเข้าประชุมไม่น้อยกว่ากึ่งหนึ่ง จึงจะเป็นองค์ประชุมข้อ ๑๓ มติที่ประชุมคณะกรรมการให้ถือเสียงข้างมากหากคะแนนเสียงเท่ากันให้ประธานเป็นผู้ชี้ขาดและให้ถือว่าเป็นที่สุดข้อ ๑๔ ในกรณีที่มีการแต่งตั้งที่ปรึกษาคณะกรรมการที่ปรึกษามีสิทธิเข้าร่วมประชุมและมีสิทธิแสดงความคิดเห็นใด ๆ ก็ได้แต่ไม่มีสิทธิออกเสียงลงมติข้อ ๑๕ ให้ประธานกรรมการส่งรายงานการประชุมให้นายกองค์การบริหารส่วนตำบลดงเมืองแอมทราบภายในสิบห้าวันนับแต่วันประชุมหมวด ๓การบริหารกิจการประปาหมู่บ้าน ข้อ ๑๖ ให้คณะกรรมการประปาหมู่บ้านคัดเลือกบุคคลเพื่อให้องค์การบริหารส่วนตำบลดงเมืองแอมแต่งตั้งเป็นเจ้าหน้าที่ประปาเจ้าหน้าที่จัดเก็บค่าน้ำประปาโดยมีหน้าที่รับผิดชอบดูแลบำรุงรักษาระบบประปาหมู่บ้านให้สามารถจ่ายน้ำประปาได้จัดเก็บค่าน้ำประปา จัดทำบัญชี และดำเนินการอื่น ๆ ตามที่คณะกรรมการประปาหมู่บ้านกำหนดโดยให้ได้รับค่าจ้างจากประปาหมู่บ้านข้อ ๑๗ การออกระเบียบของประปาหมู่บ้านจะต้องผ่านความเห็นชอบจากสมาชิกผู้ใช้น้ำอย่างน้อยกึ่งหนึ่งของจำนวนสมาชิกผู้ใช้น้ำโดยต้องไม่ขัดกับข้อบัญญัตินี้ข้อ ๑๘ การประชุมสมาชิกผู้ใช้น้ำต้องมีสมาชิกเข้าประชุมเกินกว่ากึ่งหนึ่งของจำนวนสมาชิกผู้ใช้น้ำทั้งหมดจึงจะเป็นองค์ประชุมข้อ ๑๙ กรณีที่ส่วนหนึ่งส่วนใดของระบบประปาหมู่บ้านชำรุดเสียหายให้ถือเป็นหน้าที่ของคณะกรรมการในการซ่อมแซมและบำรุงรักษาเว้นแต่กรณีที่ส่วนหนึ่งส่วนใดของระบบประปาหมู่บ้านชำรุดเสียหายจนเกินความสามารถของคณะกรรมการในการซ่อมแซมและบำรุงรักษาให้ถือเป็นหน้าที่ขององค์การบริหารส่วนตำบลดงเมืองแอมในการพิจารณาซ่อมแซมและบำรุงรักษาให้ระบบประปาหมู่บ้านสามารถใช้การได้อยู่เสมอข้อ ๒๐ ผู้ที่ประสงค์จะใช้น้ำประปาหมู่บ้านจะต้องยื่นความประสงค์ขอใช้น้ำเป็นลายลักษณ์อักษรต่อคณะกรรมการข้อ ๒๑ ค่าน้ำประปาค่าธรรมเนียมการขอใช้น้ำ ค่าปรับ ค่าติดตั้งมาตรวัดน้ำ ดอกเบี้ยเงินฝากธนาคารเงินบริจาค รายได้อื่น ๆ ให้ถือเป็นรายได้ของประปาหมู่บ้านให้เป็นไปตามที่คณะกรรมการกำหนดโดยความเห็นชอบขององค์การบริหารส่วนตำบลดงเมืองแอม ทั้งนี้ไม่เกินบัญชีค่าธรรมเนียมและค่าใช้จ่ายอื่นแนบท้ายข้อบัญญัตินี้ข้อ ๒๒ การติดตั้งมาตรวัดน้ำต้องติดไว้ในที่เปิดเผยสามารถตรวจสอบได้หรือห่างจากรั้วไม่เกินหนึ่งเมตรข้อ ๒๓ ผู้ใดที่ทำให้ทรัพย์สินของระบบประปาหมู่บ้านเสียหายผู้นั้นต้องชดใช้ค่าเสียหายให้ประปาหมู่บ้านข้อ ๒๔ ผู้ใดทุจริตเอาน้ำประปาหมู่บ้านไปใช้หรือเปลี่ยนแปลงแก้ไขตัวเลขในมาตรวัดน้ำหรือกระทำการใด ๆก็ตามเพื่อเอาน้ำประปาหมู่บ้านไปใช้ ให้งดจ่ายน้ำทันทีและจะต้องชดใช้ค่าเสียหายให้แก่ประปาหมู่บ้านและให้คณะกรรมการโดยได้รับมอบหมายจากองค์การบริหารส่วนตำบลดงเมืองแอมพิจารณาแจ้งความดำเนินคดีข้อ ๒๕ กรณีที่มีการยกเลิกการใช้น้ำหรือโอนสิทธิให้ผู้อื่นต้องแจ้งให้คณะกรรมการทราบเป็นลายลักษณ์อักษรและได้รับอนุญาตจากคณะกรรมการเสียก่อนจึงสิ้นสุดการเป็นผู้ใช้น้ำมิฉะนั้นจะถือว่ายังเป็นผู้ใช้น้ำอยู่และจะต้องรับผิดชอบจ่ายค่าน้ำตามที่คณะกรรมการหรือผู้ได้รับมอบหมายเรียกเก็บข้อ ๒๖ ระยะเวลาในการเก็บค่าน้ำและระยะเวลาในการค้างชำระค่าน้ำ ให้เป็นไปตามที่คณะกรรมการกำหนดโดยความเห็นชอบจากองค์การบริหารส่วนตำบลดงเมืองแอมข้อ ๒๗ ประปาหมู่บ้านอาจมีรายได้ดังนี้(๑) เงินค่าน้ำ(๒) เงินค่าธรรมเนียม ค่าปรับ(๓) เงินบริจาค(๔) เงินที่ได้รับการอุดหนุนจากองค์การบริหารส่วนตำบลดงเมืองแอมข้อ ๒๘ ประปาหมู่บ้านอาจมีรายจ่ายดังนี้(๑) รายจ่ายในการดำเนินการเกี่ยวกับระบบการผลิตน้ำประปาระบบการจ่ายน้ำประปา การบำรุงรักษาซ่อมแซม และการขยายกิจการประปา(๒) รายจ่ายในการบริหารประปาหมู่บ้าน เช่น ค่าจ้างเจ้าหน้าที่ค่าวัสดุ อุปกรณ์(๓) ค่าใช้จ่ายอื่น ๆ ตามที่องค์การบริหารส่วนตำบลดงเมืองแอมกำหนดเช่น ค่าเบี้ยประชุมหรือค่าตอบแทนคณะกรรมการ โดยความเห็นชอบขององค์การบริหารส่วนตำบลดงเมืองแอมข้อ ๒๙ ให้คณะกรรมการหรือผู้ได้รับมอบหมายให้เก็บรักษาเงินของประปาหมู่บ้านนำรายได้ฝากธนาคารในนามของประปาหมู่บ้านทั้งจำนวนภายในวันที่มีรายได้ถ้าฝากในวันที่มีรายได้ไม่ทันให้นำฝากธนาคารในวันทำการถัดไปทั้งจำนวน หากมีความจำเป็นจะต้องเก็บรักษาเงินไว้จ่ายในกรณีเร่งด่วนให้เป็นไปตามที่คณะกรรมการโดยความเห็นชอบขององค์การบริหารส่วนตำบลดงเมืองแอมกำหนดข้อ ๓๐ ให้คณะกรรมการกำหนดตัวบุคคลเป็นผู้มีอำนาจเบิกจ่ายเงินของประปาหมู่บ้านจำนวนไม่น้อยกว่าสองคนข้อ ๓๑ การเบิกเงินของประปาหมู่บ้านต้องลงลายมือชื่อในการเบิกจ่ายอย่างน้อยสองคนของผู้มีอำนาจเบิกจ่ายข้อ ๓๒ ให้คณะกรรมการใช้รูปแบบการทำบัญชีของกิจการประปาหมู่บ้านที่องค์การบริหารส่วนตำบลดงเมืองแอมกำหนดและให้ส่งรายงานทางการเงินประจำปีให้องค์การบริหารส่วนตำบลดงเมืองแอมภายในสามสิบวันนับถัดจากวันสิ้นปีงบประมาณข้อ ๓๓ ให้คณะกรรมการจัดทำบัญชีรายได้และรายจ่ายของกิจการประปาหมู่บ้านให้นายกองค์การบริหารส่วนตำบลดงเมืองแอมทราบอย่างน้อยเดือนละหนึ่งครั้งข้อ ๓๔ เมื่อข้อบัญญัติองค์การบริหารส่วนตำบลดงเมืองแอมนี้มีผลบังคับใช้ให้คณะกรรมการจัดทำทะเบียนรายชื่อสมาชิกผู้ใช้น้ำรายชื่อเจ้าหน้าที่ของกิจการประปาหมู่บ้าน บัญชีรายรับ รายจ่ายส่งให้องค์การบริหารส่วนตำบลดงเมืองแอมภายในสามสิบวันประกาศณ วันที่ ๖ พฤษภาคม พ.ศ. ๒๕๕๘ทวี อรัญศรีนายกองค์การบริหารส่วนตำบลดงเมืองแอม[เอกสารแนบท้าย]๑. บัญชีค่าธรรมเนียมท้ายข้อบัญญัติองค์การบริหารส่วนตำบลดงเมืองแอม เรื่องการบริหารกิจการประปาหมู่บ้าน พ.ศ. ๒๕๕๘(ดูข้อมูลจากภาพกฎหมาย)ปริยานุช/จัดทำ๒๖ ตุลาคม ๒๕๕๘วริญา/ตรวจ๒๖ ตุลาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๖๑ ง/หน้า ๑๘๕/๒๑ ตุลาคม ๒๕๕๘